**Tájékoztató a Biztosító által a 2020. április 1-én és azt követően megkötött UNION-Rizikó Extra kockázati életbiztosítási és UNION-Rizikó Duó kiegészítő kockázati életbiztosítási szerződésekre vonatozóan 2020. március 31-én közzétett Hirdetménnyel kapcsolatosan.**

A 2020. április 1-én és azt követően megkötött UNION-Rizikó Extra kockázati életbiztosítási és UNION-Rizikó Duó kiegészítő kockázati életbiztosítási szerződések esetében az alábbiak szerint kell eljárni:

* A Hirdetményben foglaltak alapján vizsgálni kell azt, hogy a biztosított a biztosítási szerződés megkötésekor betöltötte-e már a 60. életévét, vagy sem.

A biztosítottak korát úgy kell megállapítani, hogy a biztosítás kezdetének évszámából le kell vonni a biztosított születési évszámát. Ennek értelmében, aki a fenti időszakban töltötte be a 60. életévét (azaz legkésőbb 1961-ban született), arra a lentebb írtak még alkalmazhatóak.

* A fenti időszakban megkötött UNION-Rizikó Extra kockázati életbiztosítási és UNION-Rizikó Duó kiegészítő kockázati életbiztosítási szerződések esetében a szerződéskötéskor a 60 életévet még be nem töltött biztosítottak vonatkozásában a biztosító eltér a biztosítási feltételekben foglaltaktól a kizárásra kerülő pandémiás (járványos) megbetegedés következményében bekövetkező halálesetre vonatkozóan, azaz szolgáltatást nyújtunk, ha a biztosított pándémiás megbetegedés következtében hal meg.

(Általános Életbiztosítási Feltételek 13.6. pont, Általános Biztosítási Feltételek Befektetési eszközalapokhoz kapcsolódó élet- és nyugdíjbiztosításokhoz 21.4. pont)

**Fontos!**

Az Általános Életbiztosítási Feltételek 13.6. pontja szerint a kizárás *„A biztosító kockázatviselése nem terjed ki arra az esetre, ha a biztosított halála pandémiás (járványos) fertőzés során kialakult megbetegedésével áll összefüggésben.”* a biztosított halálára vonatkozik, így a hagyományos biztosítások mellé kötött kiegészítő biztosításokra, ha egyébként a biztosítási eseményre egyéb kizárás/mentesülés nem vonatkozik – szolgáltatni fogunk.

Az Általános Biztosítási Feltételek Befektetési eszközalapokhoz kapcsolódó élet- és nyugdíjbiztosításokhoz 21.4. pontja értelmében a kizárás a biztosítási eseményekre vonatkozik, viszont a mostani hirdetmény értelmében, csak a halálestre vonatkozik az, hogy szolgáltatást nyújtunk amennyiben az pandémiás (járványos) megbetegedés következményében következik be.

* A fenti időszakban megkötött UNION-Rizikó Extra kockázati életbiztosítási és UNION-Rizikó Duó kiegészítő kockázati életbiztosítási szerződések esetében a szerződéskötéskor a 60 életévet még be nem töltött biztosítottak vonatkozásában a biztosító eltekint a 3 hónapos várakozási időtől, azaz a kockázatviselés kezdete:
* Rizikó Extra esetében az ajánlat aláírást követő hónap első napja,
* Rizikó Duó esetében:
* amennyiben új Nyitány szerződéshez kerül megkötésre, akkor az ajánlat aláírását követő nap 0. órája
* amennyiben meglévő Nyitány szerződéshez kerül megkötésre, akkor az alapbiztosítás biztosítási évfordulójának napja.

(UNION-Rizikó Extra Különös Biztosítási Feltételek 5. pont, UNION-Rizikó Duó Kiegészítő Biztosítási Feltételek 6. pont)

* A biztosítási szerződéseket záradékolni kell, mely záradék a kötvény elválaszthatatlan része.

**Záradék szövege:**

Az Általános Életbiztosítási Feltételek 13.6. pontjától / Általános Biztosítási Feltételek Befektetési eszközalapokhoz kapcsolódó élet- és nyugdíjbiztosításokhoz 21.4. pontjától eltérően a biztosító kockázatviselése kiterjed arra az esetre, ha a biztosított halála pandémiás (járványos) fertőzés során kialakult megbetegedésével áll összefüggésben.

Az UNION-Rizikó Extra Különös Biztosítási Feltételek 5. pontjától / UNION-Rizikó Duó Kiegészítő Biztosítási Feltételek 6. pontjától eltérően a biztosító eltekint a 3 hónap várakozási idő alkalmazásától.

**Jelen záradék melléklet a kötvény elválaszthatatlan részét képezi, a szerződés ezen záradékkal együtt érvényes.**

**Fontos! Az ajánlatok kockázatelbírálása továbbra is a kockázatelbírálási eljárásrendben foglaltak szerint történik, de – tekintettel arra, hogy a kockázatelbírálásához kapcsolódó orvosi vizsgálatok megszervezése és elvégzése rendkívül bizonytalan, és az ügyfeleket sem tehetjük ki egy ilyen kockázatnak - átmenetileg csak a telefonos kockázatelbírálás (TUW) biztosítási összeg határáig vehetők fel ajánlatok!**

Budapest, 2020. március 31.